text: فضائی سروے کی بنیاد پر مشرقی بحری کمان ریاستی حکومت اور ضلع انتظامیہ کے تعاون سے پوری اور اس کے مضافاتی علاقوں میں تین جہتی بچاؤ اور باز آبادکاری کی سرگرمی انجام دے رہی ہے۔ راحت اور باز آبادکاری کے کام کے تحت اشیائے خوراک، ضروری طبی سامان، کپڑے،جراثیم کش دوائیں ، مرمت کرنے والے ساز و سامان، تباہ شدہ پیڑوں کو کانٹنے کی آریاں ، ٹارچ، بیٹری وغیرہ ساز و سامان کو اڈیشہ میں میں پوری کے سب سے قریب واقع بحری اڈے آئی این ایس چلکا بھیجا گیا ہے۔بحریہ کے انچارج آفیسر (اڈیشہ) ان امدادی سامان کی تقسیم کے کام میں ایک مرکزی کوآرڈینیٹر کا کردار ادا کر رہا ہے اور عوامی باورچی خانہ قائم کرنے کا بھی منصوبہ ہے۔